Crna lista: U dva dana našli salmonelu u 3 mesna proizvoda

POVUKLI IH: Ministarstvo poljoprivrede naredilo je povlačenje pilećih prsa, bataka i mljevenog pilećeg mesa zbog salmonele, a u kobasama su našli bakteriju listeriju

<p>Na crnoj listi zbog bakterija našli su se proizvodi Perutnine Ptuj, Poljoprivrednog gospodarstva Orehovec, mesnice Ravlić i tvrtke Igomat. Proizvode su im povukli 13. i 15. travnja.</p><p><strong>POGLEDAJTE VIDEO:</strong></p><p>Potrošače je o svemu obavijestila Hrvatska agencija za hranu na svojoj internet-stranici. Naveli su da je Ministarstvo poljoprivrede zbog salmonele naredilo povlačenje pilećih prsa s kostima bez kože koje je na tržište stavila tvrtka Perutnina Ptuj Pipo iz Čakovca. Iz tvrtke nam nisu htjeli ništa komentirati, nego su nas uputili da se obratimo Ministarstvu poljoprivrede.</p><p>- Mikrobiološke pretrage traju od minimalno 5, pa i do 12 dana, ovisno o vrsti pretrage.</p><h2>Nalaz i nakon isteka roka</h2><p>U slučaju svježeg mesa, mljevenog mesa ili mesnih pripravaka uglavnom se nalaz zaprimi kad isti više nisu na tržištu, odnosno kad im je istekao rok upotrebe. Po zaprimanju nepovoljnog nalaza analize službenog uzorka nadležni inspektor obavlja inspekcijski nadzor u objektu u kojemu je hrana uzorkovana - objasnilo je proceduru ministarstvo.</p><p>Dodali su kako se u predblagdansko vrijeme proizvodnja i prodaja hrane znatno uvećava, što povećava i mogućnost nalaza mikrobiološki neispravnog proizvoda kao i mogućnost križne kontaminacije prethodno možda ispravnih proizvoda. U hrvatskoj tvrtki Igomat iz Bregane povukli su pečenice svježe kobasice koje su se prodavale u rinfuzi. Bile su zaražene salmonelom.</p><p>- Proizveli smo tek 55 kilograma spornih kobasica koje smo prodavali u svojim mesnicama diljem Zagreba - rekli su u Igomatu.</p><h2>Nemaju komentar</h2><p>U Poljoprivrednom gospodarstvu Orehovec povukli su pileća prsa, pileći batak i zabatak, pileće mljeveno meso i pileće strojno otkošteno meso, a u mesnici Ravlić povukli su gurmanske kobasice.</p><p>- Direktor će biti odsutan do kraja godine - rekli su nam u Ravliću, a komentirati nisu htjeli ni u Poljoprivrednom gospodarstvu Orehovec. </p><h2>Nisu znali dok im Ravlić nije rekao</h2><p>Ministarstvo tvrdi da je u slučaju Ravlić uzorak analiziran u okviru samokontrola maloprodajnog objekta i da nisu znali o nepovoljnom nalazu dok im Ravlić nije rekao.</p>